Brent markasidagi neft narxi 43 dollardan yuqoriga ko‘tarilib ketdi

11-aprel, dushanba kungi birja savdolari chog‘ida Brent markasidagi neftning bir barreli 2,67 foizga qimmatlashdi va 2015-yil 7-dekabridan buyon birinchi marta 43 dollardan oshdi, deb yozadi “RBK”.

Narx neft qazib chiqaruvchi mamlakatlarning Qatardagi muzokaralarini kutish davomida oshib bormoqda. Ushbu muzokaralarda neft qazib chiqarish hajmini muzlatib qo‘yish haqida qaror qabul qilinishi mumkin. Bundan tashqari, ishlab turgan burg‘ulash uskunalari soni qisqartirilgani haqidagi ma’lumotlarning e’lon qilinishi ham vaziyatga o‘z ta’sirini o‘tkazmoqda.